Im Hyun-sik

Im Hyun-sik (; s. 7. maaliskuuta 1992), tunnettu myös latinisaatiolla Lim Hyunsik tai yksinkertaisesti nimellä Hyunsik, on eteläkorealainen laulaja-lauluntekijä, säveltäjä ja eteläkorealaisen k-pop-yhtye BTOB:n jäsen.
Elämäkerta.
Im Hyun-sik syntyi 7. maaliskuuta 1992 Soulissa, Etelä-Koreassa. Hänen isänsä Im Ji-hoon on eteläkorealainen kansanlaulaja. 
Hyunsikin isä vastusti ensin lapsensa unelmaa tehdä musiikkia, tahtoen tämän pitää sen harrastuksena ainakin siihen asti, että olisi saattanut opintonsa loppuun. Hyunsik aloitti kirjoittamaan salassa omia laulujaan ja osallistumaan musiikkikilpailuihin ollessaan yksin yläaste-ikäisenä Kiinassa opiskelemassa. Häneen iskostui tuolloin omien sanojensa mukaan ajatus, että hän haluaa tehdä musiikkia elämänsä loppuun saakka. 
Hyunsik opiskeli käytännön musiikkia Howonin yliopistossa bänditoverinsa Lee Chang-subin kanssa. He pääsivät sisään yliopistoon samana vuonna ja 3000:5 todennäköisyydellä, ainoina sen vuoden hyväksyttyinä miespuolisina hakijoina ja linjalle ensimmäisinä koskaan päässeinä idoleina. 
6. toukokuuta 2020 Hyunsik ilmoitti Instagramissaan aloittavansa asepalveluksensa 11. toukokuuta. Cube vahvisti uutiset.
Hyunsik suoritti asepalveluksensa loppuun ja palasi 14. marraskuuta 2021 yhdessä BTOB:n nuorimman, Yook Sung-jae, kanssa.
Ura.
Hyunsik debytoi Cube Entertainmentin poikaryhmän BTOB vokalistina 21. maaliskuuta 2012 singlellä "Insane". BTOB on julkaissut lukuisia studioalbumeja, EP-levyjä ja singlejä debyyttinsä jälkeen. Hyunsik on säveltänyt ja kirjoittanut suuren osan yhtyeen musiikista, saaden lempinimen "Father of Music" (musiikin isä). 
Muutamia tunnetuimpia BTOB:n kappaleita, joiden tekoon Hyunsik on osallistunut, ovat "I'll Be Your Man (Pray)", "Missing You", "Only One for Me" ja "Beautiful Pain". 
Syyskuussa 2016 Hyunsikista tuli osa BtoB:n ensimmäistä alaryhmää, BTOB Blue (), joka koostuu ryhmän vokalisteista. BTOB Blue julkaisi digitaalisen singlensä "Stand By Me" () 19. syyskuuta 2016. BTOB Blue julkaisi toisen singlensä, Hyunsikin tuottaman ja sanoittaman balladin "When It Rains" 2. elokuuta 2018. 
Osana yhtyeensä BTOB:n "Piece of BTOB" -projektia, jossa kaikki yhtyeen jäsenet julkaisivat omia soolokappaleitaan, Hyunsik julkaisi 24. heinäkuuta 2017 vaihtoehtorock-kappaleen "Swimming". Promootiona julkaisulle Hyunsik piti livestreamin vaahtokylvyssä, singlen merellisen teeman hengessä. 
Lokakuussa 2019 Hyunsik julkaisi EP:n "Rendez-vous". "Rendez-vous" on Hyunsikin ensimmäinen soolo-albumi ja virallinen soolodebyytti. Hyunsik sanoitti, tuotti ja sovitti kaikki albumin kappaleet lukuun ottamatta kappaleita "Black" ja "Moonlight", jotka hän tuotti yhdessä MosPickin kanssa. Avaruusteemaisen albumin johtava single, vaihtoehtorockia edustava "Dear Love" on saanut inspiraatiota kvanttifysiikan lomittumisesta. Lomittuminen kuvaa Hyunsikin mukaan hyvin rakkautta. Hyunsikin mukaan idea syntyi Jim Jarmuschin ohjaamasta elokuvasta Only Lovers Left Alive. Hän on myös ilmaissut pitävänsä avaruusteemaisista elokuvista ja Nasan videoista, joista otti myös inspiraatiota albumille. Albumin kappaleista "Rendezvous" kuvaa Hyunsikin mukaan sitä, miltä hän kuvittelee avaruudessa matkustamisen tuntuvan. "Docking" kuvaa rakkautta kahden avaruusaluksen telakointiin. "Black" sai inspiraatiota mustista aukoista ja "Moonlight" kuusta. Hyunsik otti albumin teemaksi avaruuden omiena sanojensa mukaan myös siksi, että on aina pitänyt sitä kiehtovana ja jopa toivonut lapsena avaruusolentojen kidnappaavan hänet ja antavan hänelle supervoimaksi kyvyn teleportata. 
Soolodebyyttinsä jälkeen Hyunsik järjesti ensimmäisen soolokonserttinsa "Rendez-vous" Bluesquare iMarket Hallissa 2. ja 3. marraskuuta 2019. Se loppuunmyytiin neljässä minuutissa. 19. marraskuuta Hyunsik piti yllätyksenä faneilleen ilmaisen katuesiintymisen ("또 한번의 RENDEZ-VOUS"), joka keräsi suuren yleisön. Vuoden lopussa hän piti ensimmäisen soolofanitapaamisensa "Dear Melody" Manilassa, Filippiineillä. 
Vuonna 2020 Hyunsik esiintyi KBS:n televisio-ohjelmassa "Open Concert" kappaleellaan "Dear Love" sekä kahdella muulla kappaleella yhdessä isänsä Im Jihoonin kanssa. 31. tammikuuta 2020 Hyunsik julkaisi ensimmäisen live-albuminsa "Rendez-vous (Live)," joka sisältää live-versiot viidestä Rendez-vous -albumin kappaleesta äänitettyinä hänen Rendez-vous -soolokonsertissaan. Vinyyliversiota julkaistiin vain rajoitettu, numeroitu ja signeerattu erä. 
Vuonna 2020 Hyunsik tuotti BTOB 4U:n debyyttialbumin "Inside" johtavan singlen "Show Your Love", joka julkaistiin 16. marraskuuta 2020 . Hän myös tuotti, kirjoitti ja sävelsi kappaleen "Waiting 4 U" BTOB 4U:n toiselle albumille , joka julkaistiin 30. elokuuta 2021 . 
26. tammikuuta 2022 tiedotettiin, että Hyunsik on korotettu Korea Music Copyright Associationin (KOMCA) täysivaltaiseksi jäseneksi.
Hyunsik osallistui BTOB:n kolmannella koreankielisellä albumilla yhteensä kahdeksan kappaleen tekoon: "Intro: The Trace", johtava single "The Song", "Be Together", "My Way", "Interlude : Re", "Lonely", "Dance With Me" sekä "Outro : Encore". Hän myös tuotti ja sovitti yhdessä Vincenzon kanssa artistille Lee Su Jeong kappaleen "거울" (Mirror), joka julkaistiin 26. huhtikuuta albumilla "My Name".
Hyunsik valittiin Naver Now'n ohjelman "야간작업실 (Late Night Studio)" uudeksi juontajaksi, aloittaen 2. toukokuuta 2022. Ohjelmaa julkaistiinn reaaliaikaisesti arki-iltaisin puoliltaöin paikallista aikaa (UTC+9). Ohjelman viimeinen jakso julkaistiin 31. lokakuuta 2022. 
Hyunsik esiintyi suositussa tv-ohjelmassa "You Hee-yeol's Sketchbook" yhdessä isänsä Im Jihoonin kanssa huhtikuussa 2022. Parivaljakon ohjelmassa esittämä kappale "사랑이야" julkaistiin myös digitaalisesti. 
Hyunsik piti toisen soolokonserttinsa "Dive Into You" lokakuussa 2023. Alunperin kaksipäiväiseen konserttiin lisättiin kolmas päivä lippujen loppuunmyytyä minuutin sisällä lipunmyynnin alusta. 
Marraskuussa 2023 Hyunsikin raportoitiin, yhdessä yhtyeensä muiden jäsenten kanssa, jättäneen uusimatta sopimuksensa pitkäaikaisen levy-yhtiönsä Cube Entertainmentin kanssa. Hyunsik siirtyi uuden levy-yhtiön, BTOB Companyn, alle yhdessä kolmen múun yhtyyen jäsenen kanssa. 
Meriteemainen "The Young Man and the Deep Sea", Hyunsikin toinen EP, julkaistiin 16. helmikuuta 2024. Hyunsik osallistui albumin produktioon laajalti kaikkien kappaleiden säveltämisestä ja sanoittamisesta albumin konseptin ja johtavan singlen musiikkivideon suunnitteluun. "The Young Man and the Deep Sea"n johtavan singlen "La Mar":n musiikkivideon tekemisestä kuvattu dokumenttielokuva saa ensinäytöksensä 20. Jecheonin kansainvälisellä musiikki- ja elokuvafestivaalilla (Jecheon International Music &amp; Film Festival (JIMFF, kor. 제천국제음악영화제)), joka järjestetään syyskuussa 2024. Kappaleen musiikkivideo kuvattiin Palaulla Tyynellä valtamerellä osittain veden alla ja merenpohjassa. 
Hyunsik esiintyi Shinhwan Lee Minwoon (M) singlellä "Again" huhtikuussa 2024.